สถาบันเพศวิทยา

สถาบันเพศวิทยา () เป็นมูลนิธิไม่แสวงหากำไรในประเทศเยอรมนี มีที่ตั้งอยู่ในกรุงเบอร์ลิน ก่อตั้งขึ้นในปี 1919 หลังสงครามโลกครั้งที่หนึ่ง ถือเป็นสถาบันวิจัยเพศวิทยาแห่งแรกของโลก และถูกยุบในปี 1933 เมื่อพรรคนาซีเรืองอำนาจ 

ผู้อำนวยการสถาบันคือนายแพทย์มัคนุส เฮียร์ชเฟ็ลด์ (Magnus Hirschfeld) ซึ่งเป็นผู้นำการรณรงค์ในประเด็นก้าวหน้าและสมเหตุผลสำหรับกลุ่มผู้มีความหลากหลายทางเพศตั้งแต่ปี 1897 อย่างไรก็ตาม การก่อตั้งสถาบันแห่งนี้ทำให้เฮียร์ชเฟ็ลด์ตกเป็นเป้าโจมตีจากกลุ่มขวาจัดในเยอรมนี

สถาบันเพศวิทยาเป็นองค์กรผู้บุกเบิกการวิจัยและการรักษาเกี่ยวกับเพศสภาพทางกาย และเพศสภาพทางใจ อันได้แก่ เกย์, กะเทย และผู้ข้ามเพศ นอกจากนี้ยังให้บริการอื่นแก่สาธารณชนด้วย เช่น การรักษาโรคติดสุรา การตรวจสูติศาสตร์ การรักษากามโรค การให้คำปรึกษาชีวิตสมรส ฯลฯ เป็นต้น

250px|thumb|สมาชิกพรรคนาซีทำการเผาหนังสือของสถาบันเพศวิทยา (พ.ค. 1933)
กุมภาพันธ์ 1933 หลังการเสื่อมอำนาจของผู้นำเอ็สอาอย่างแอ็นสท์ เริห์ม (ผู้เป็นชาวรักร่วมเพศ) พรรคนาซีก็เริ่มกวาดล้างสโมสรเกย์ในเบอร์ลิน ห้ามออกสื่อสิ่งพิมพ์ และห้ามดำเนินกิจกรรมของกลุ่มเกย์ ส่งผลให้หลายคนตัดสินใจหนีออกจากประเทศ ในเดือนมีนาคม 1933 นักกฎหมายของสถาบันก็ถูกส่งตัวเข้าค่ายกักกันและถูกทรมาน ทางด้านนายแพทย์เฮียร์ชเฟ็ลด์ลี้ภัยไปอยู่สวิตเซอร์แลนด์ เอกสารและหนังสือทั้งหมดนับหมื่นเล่มในห้องสมุดของสมาคมก็ถูกนำไปเผาทำลาย รายชื่อผู้มีความหลากหลายทางเพศถูกยึดโดยเจ้าหน้าที่
อ้างอิง

หมวดหมู่:สถาบันวิจัยในประเทศเยอรมนี
หมวดหมู่:การเบียดเบียนผู้รักร่วมเพศในประเทศเยอรมนี